ஒலியியல் (மொழியியல்)
{{மொழியியல்}}
 [[மொழியியல்|மொழியியலில்]] '''ஒலியியல்''' ''(Phonetics)'' என்பது, மனிதர்கள் பேசும்போது உருவாகும் [[ஒலி]]களைப் பற்றி ஆய்வு செய்யும் ஓர் [[அறிவியல்]] துறை ஆகும். இது மொழியியலின் ஒரு துணைப்பிரிவு ஆகும். இத்துறை, பேச்சு ஒலிகளின் [[இயற்பியல்]] இயல்புகள் பற்றிக் கவனம் செலுத்துகின்றது. இத்துறையின் ஆய்வுகள், ஒலிகளின் [[உடலியங்கியல்]] சார்ந்த உற்பத்தி, அவற்றின் ஒலியியல் தன்மைகள், அவற்றைக் கேட்டுணர்தல், அவற்றின் [[நரம்பு]]சார் உடலியங்கியல் சார்பான விடயங்கள் என்பவற்றை உள்ளடக்குகின்றன.
 
 ஒலியியல் ஆய்வின் கருப்பொருட்களான [[ஒலி]]கள் (Phones), மனிதர்களினால் உச்சரிக்கப்படும் உண்மையான பேச்சொலிகளாகும். [[எழுத்து மொழி]]களும் [[எழுத்து]]க்களும் பேச்சின் ஒலிகளோடு நெருங்கிய தொடர்புடையன எனினும், உண்மையில் ஒலியியலாளர்கள் பேச்சொலிகளையே கவனத்தில் எடுக்கிறார்களேயன்றி அவைகளைக் குறிக்கும் குறியீடுகளை அல்ல. எனினும் முன் கூறிய நெருங்கிய தொடர்பு காரணமாக பல அகராதிகள் குறியீடுகள் பற்றிய ஆய்வை (சரியானது [[குறியியல்]]) ஒலியியலாய்வின் ஒரு பகுதியாகக் காட்டுகின்றன.&lt;ref&gt;{{Cite web |last=Lynch |first=Matthew |date=2021-04-07 |title=The Differences Between a Phone, Phoneme And an Allophone |url=https://www.theedadvocate.org/the-differences-between-a-phone-phoneme-and-an-allophone/ |access-date=2023-02-06 |website=The Edvocate}}&lt;/ref&gt;&lt;ref&gt;{{cite book |last1=Deussen |first1=Paul |title=Sixty Upanishads of the Veda, Volume I |year=1980 |publisher=Motilal Banarasidass |isbn=978-8120814684 |pages=222}}&lt;/ref&gt;&lt;ref&gt;{{Cite web |title=IPA: Labiodentals |url=https://home.cc.umanitoba.ca/~krussll/phonetics/ipa/labiodentals.html |access-date=2023-02-06 |website=home.cc.umanitoba.ca}}&lt;/ref&gt;
 
 == பிரிவுகள் ==
 பேச்சொலியை ஆராயும் ஒலியியல் முறை முக்கியமான மூன்று கிளைகளைக் கொண்டது:
 
 * [[ஒலிப் பிறப்பியல்]] (articulatory phonetics), பேச்சொலியை உருவாக்குவதில் [[உதடு]]கள், [[நாக்கு]], மற்றும் ஏனைய பேச்சு உறுப்புகளின் அசைவுகள், நிலைகள் என்பன பற்றி ஆய்வு செய்வது;
 * [[அலை ஒலியியல்]] (acoustic phonetics), ஒலி அலைகளின் இயல்புகள் பற்றி ஆராய்வதால் இதை பெளதிக ஒலியியல் என்றும் அழைப்பர்.இங்கு ஒலிகளை ஆராய அறிவியல் கருவிகள், [[கணிதம்]], [[இயற்பியல்]] ஆகியன பயன்படுகின்றன; மற்றும்
 * [[கேட்பொலியியல்]] (auditory phonetics), பேச்சைக் கேட்டுணர்தலை அடிப்படையாகக் கொண்டு [[மொழி]]யை ஆய்வு செய்வது.
 
 == மொழிகளில் பேச்சொலிகள் ==
 பல நூறு வேறுபட்ட ஒலிகளை (Phones) [[அனைத்துலக ஒலியியல் கழகம்]] (International Phonetic Association)அடையாளம் கண்டு அவற்றை அவர்களுடைய [[அனைத்துலக ஒலியியல் எழுத்து]] (International Phonetic Alphabet) முறைமையில் உள்ளடக்கியுள்ளனர்.
 
 மனித [[குரல்வளை]]யில் உருவாக்கப்படக்கூடிய பேச்சொலிகளுள் வெவ்வேறு மொழிகள் பயன்படுத்தும் ஒலிகளின் எண்ணிக்கைகள் பெருமளவுக்கு வேறுபடுகின்றன. இரண்டு உயிரொலிகளை மட்டுமே கொண்ட [[அப்காசு மொழி]] தொடக்கம் 55 உயிரொலிகளைக் கொண்ட [[செடாங் மொழி]] வரையான மொழிகளும், ஆறு மெய்யொலிகளை மட்டுமே கொண்ட [[ரொடோகாசு மொழி]] தொடக்கம் 117 மெய்யொலிகளைக் கொண்ட [[க்சூ மொழி]] வரையான மொழிகளும் உள்ளன. மிகக் குறைந்த எண்ணிக்கைகளாக [[பிராஹா மொழி|பிராகா மொழி]]யில் 10 ஒலியன்களும், [[பப்புவா நியூ கினியா]]வில் பேசப்படும் [[ரோடோகாசு மொழி|ரோடோகாசு மொழியில்]] 11 ஒலியன்களும், [[அவாய் மொழி|அவாயன் மொழியில்]] 12 ஒலியன்களும், [[சேர்பிய மொழி]]யில் 30 ஒலியன்களும் காணப்படும் அதேவேளையில் [[தென்னாப்பிரிக்கா|தெற்கு ஆபிரிக்காவின்]] கலகாரி பாலைவனத்தில் பேசப்படும் [[!க்சூ மொழி]]யில் 141 ஒலியன்கள் உள்ளன. இவற்றுள் பழக்கமான ஒலிகளான /t/, /s/, /m/ ஆகியவை தொடக்கம் அசாதாரணமான வழிகளில் உருவாக்கப்படும் மிகவும் வழமைக்கு மாறான ஒலிகள்வரை அடங்கியுள்ளன. (பார்க்கவும்: [[கிளிக் மெய்|கிளிக் ஒலி]], [[குரல்வளைச் செயல்]] (phonation), [[காற்றோட்டப் பொறிமுறை]] (airstream mechanism)).
 
 [[ஆங்கில மொழி]] 13 உயிர் ஒலியன்களையும், 24 மெய் [[ஒலியன்]]களையும் கொண்டது. சில கிளை மொழிகள் பல [[மாற்றொலி]]களைக் (allophone) கொண்டுள்ளன. இது இலத்தீன் எழுத்துக்களை அடிப்படையாகக் கொண்ட சாதாரன வரைவிலக்கணத்துக்கு மாறுபட்டது. மேற்படி வரைவிலக்கணம் 21 மெய்களையும், 5 உயிர்களையும் கொண்டது (சில சமயம் y உம் w வும் கூட உயிர்களாகக் கருதப்படுவதுண்டு).
 
 ஒலிப்பியல் 2500 ஆண்டுகளுக்கு முன்னமே [[இந்தியா]]வில் ஆராயப்பட்டதாகத் தெரிகிறது.
 
 == இவற்றையும் பார்க்கவும் ==
 * [[ஒலியியல்]]
 
 ==மேற்கோள்கள்==
 {{reflist}}